10. ΒΑΣΙΛΙΚΟΝ ΔΙΑΤΑΓΜΑ της 26 Απρ./4 Μαΐου 1951 (ΦΕΚ Α΄  130) Περί καθορισμού των προσόντων του Γενικού Διευθυντού και των Διευθυντών Ορχήστρας της Κρατικής Ορχήστρας Αθηνών. Έχοντες υπ’ όψιν τας διατάξεις του άρθρ. 6 του Ν.Δ. υπ’ αριθ. 2010 του 1942 «περί ιδρύσεως, οργανώσεως και λειτουργίας της Συμφωνικής Ορχήστρας Αθηνών» ως και σύμφωνον απόφασιν του Συμβουλίου της Επικρατείας υπ’ αριθ. 585/1950, προτάσει του Ημετέρου επί των Θρησκευμάτων και Εθνικής Παιδείας Υπουργού απεφασίσαμεν και διατάσσομεν: Άρθρ.1.-1.Τα προσόντα δια τον διορισμόν του Γενικού Διευθυντού και των Διευθυντών Ορχήστρας της Συμφωνικής Ορχήστρας Αθηνών, μετονομασθείσης δια του υπ’ αριθ. 176/1943 Νόμου «Κρατική Ορχήστρα Αθηνών» (Κ.Ο.Α.), καθορίζονται ως εξής: Σελ. 988(α) Τεύχος 594-Σελ. 106 «Α Γενικός Διευθυντής της Κρατικής Ορχήστρας Αθηνών διορίζεται διεθνούς φήμης και εγνωσμένου κύρους μουσικός διαθέτων διοικητικάς ικανότητας και δυνάμενος να επιδείξη σημαντικήν συνθετικήν εργασίαν εκτελεσθείσαν υπό ανεγνωρισμένου κύρους οργανισμού μουσικής εν τη αλλοδαπή ή τη ημεδαπή». Το εδάφ. Α΄ ετροποποιήθη ως άνω δια του άρθρου μόνου Π.Δ. 102 της 17/21 Φεβρ. 1976 (ΦΚ Α΄ 38). 31.Ν.γ.9-10 Κρατική Ορχήστρα Αθηνών-Ορχήστρα των Χρωμάτων-ΚΟΕΜ Β΄.Διευθυντής Ορχήστρας παρά τη Κ.Ο.Α. διορίζεται α)διεθνώς ανεγνωρισμένος και εξαιρετικού κύρους Διευθυντής Ορχήστρας έχων πολυετή σταδιοδρομίαν ως Διευθυντής μεγάλων Συμφωνικών Ορχηστρών της Ευρώπης ή της Αμερικής, β)γενικής μορφώσεως και κύρους Διευθυντής Ορχήστρας έχων δίπλωμα συνθέσεως ή πτυχίον αντιστίξεως και φυγής ανεγνωρισμένου Ωδείου εν Ελλάδι ή εν αλλοδαπή ή βραβείον ανεγνωρισμένου Ωδείου της ημεδαπής ή αλλοδαπής επέχον, κατά τον κανονισμόν του χορηγήσαντος τούτο Ωδείου, θέσιν του ως άνω διπλώματος ή πτυχίου και έχων διευθύνει ευδοκίμως και κατ’ επανάληψιν επί τριετίαν τουλάχιστον σειράν συμφωνικών συναυλιών ανεγνωρισμένου εν τη ημεδαπή ή εν τη αλλοδαπή οργανισμού και γ)μουσικός γενικής μορφώσεως και κύρους έχων δίπλωμα συνθέσεως ή πτυχίον αντιστίξεως και φυγής ανεγνωρισμένου Ωδείου εν Ελλάδι ή εν τη αλλοδαπή ή βραβείον επέχον, κατά τον κανονισμόν του χορηγήσαντος τούτο Ωδείου, θέσιν του ως άνω διπλώματος ή πτυχίου, ακολουθήσας επιπροσθέτως ειδικάς σπουδάς διευθύνσεως ορχήστρας παρ’ ανεγνωρισμένη ειδική Σχολή, κάτοχος της ενορχηστρώσεως και έχων διευθύνει εν τη ημεδαπή ή τη αλλοδαπή εις ορχήστρας ανεγνωρισμένου κύρους συμφωνικάς εκτελέσεις. 2.Ο Γενικός Διευθυντής και οι Διευθυνταί της ορχήστρας της Κρατικής Ορχήστρας Αθηνών διορίζονται δια Β.Δ/τος εκδιδομένου προτάσει του Υπουργού Θρησκευμάτων και Εθνικής Παιδείας μετά σύμφωνον γνώμην του Διοικητικού Ανωτάτου Συμβουλίου Μουσικής. 